
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 10  februarie 2005

Nr.29/ 8

RAPORT
asupra proiectului de Lege privind aprobarea Ordonanţei de urgenţă a Guvernului nr.104/2004 pentru modificarea alin.(8) al art.8 din Legea nr.269/2004 privind acordarea unui ajutor financiar în vederea stimulării achiziţionării de calculatoare


1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a fost sesizată, spre dezbatere şi avizare pe fond, cu proiectul de Lege privind aprobarea Ordonanţei de urgenţă a Guvernului nr.104/2004 pentru modificarea alin.(8) al art.8 din Legea nr.269/2004 privind acordarea unui ajutor financiar în vederea stimulării achiziţionării de calculatoare (PL-X 10/4 februarie 2005).

Proiectul de lege a fost avizat de Comisia pentru buget, finanţe şi bănci, Comisia pentru tehnologia informaţiei şi comunicaţiilor şi Comisia juridică, de disciplină şi imunităţi, precum şi de către Consiliul Legislativ. Proiectul de lege are ca obiect de reglementare aprobarea OUG nr.104/2004, prin care se modifică alin.(8) al art.8 din Legea nr.269/2004 privind acordarea unui ajutor financiar în vederea stimulării achiziţionării de calculatoare. Potrivit alin.(8) al art.8 din Legea nr.269/2004, achiziţionarea calculatoarelor de către beneficiari se face în termen de 30 de zile de la primirea bonului valoric. Dacă beneficiarii nu vor face dovada achiziţionării calculatorului, în termenul stabilit, pierd eligibilitatea pentru anul în curs. Având în vedere unele întârzieri înregistrate în achiziţionarea calculatoarelor de către beneficiari, prin prezentul act normativ se prevede modificarea, în regim de urgenţă, a termenului de 30 de zile, în care beneficiarii sunt obligaţi să facă dovada achiziţionării calculatorului, în sensul stabilirii acestuia prin hotărâre a Guvernului.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României, republicată. 


3. Camera Deputaţilor este Cameră decizională. 


4. La lucrări au fost prezenţi 25 deputaţi din totalul de 28 membri ai Comisiei. La dezbaterea proiectului de lege a participat, ca invitat, în conformitate cu prevederile art.51 şi 52 din Regulamentul Camerei Deputaţilor, domnul Constantin Brătianu – Director General – Ministerul Educaţiei şi Cercetării. 


5. Proiectul de lege a fost adoptat de Senat, în şedinţa din data de 3 februarie 2005.

În urma dezbaterii în şedinţa din 9 februarie 2005, Comisia, cu unanimitate de voturi, propune admiterea fără modificări a proiectului de lege, în forma adoptată de Senat:
	Nr.

crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3
	4

	1. 
	
	Articol unic – Se aprobă Ordonanţa de urgenţă a Guvernului nr.104 din 16 noiembrie 2004 pentru modificarea alin.(8) al art.8 din Legea nr.269/2004 privind acordarea unui ajutor financiar în vederea stimulării achiziţionării de calculatoare, publicată în Monitorul Oficial al României, Partea I, nr.1097 din 24 noiembrie 2004.
	Nemodificat
	

	2.
	Text ordonanţă:
Articol unic – Alineatul (8) al articolului 8 din Legea nr.269/2004 privind acordarea unui ajutor financiar în vederea stimulării achiziţionării de calculatore, publicată în Monitorul  Oficial al României, Partea I, nr.566 din 28 iunie 2004, se modifică şi va avea următorul cuprins:
“(8) Într-un termen stabilit prin hotărâre a Guvernului, de la primirea documentului prevăzut la alin.(7), beneficiarii vor face dovada achiziţionării calculatorului, în condiţiile prezentei legi, în caz contrar urmând a-şi pierde eligibilitatea pentru anul în curs”.
	Nemodificat
	Nemodificat

 Consilier













         
          Simion Cioată
_1169302547.unknown

